NaiveNeuron/SloPal huggingface dataset:
Blanár, Juraj, podpredseda NR SR (2022-03-17):
Vážené kolegyne, kolegovia, tak rád by som sa ja (povedané so smiechom) zapojil do rozpravy, ale nemôžem ako predsedajúci, lebo keď počúvam niektoré výroky tých zaručených držiteľov pravdy, liberálnych demokratov, tak za to by sa ani Vasil Biľak nemusel hanbiť. Uzatváram rozpravu týmto a chcem sa spýtať pána navrhovateľa, že či má záujem o záverečné slovo. Nech sa páči.
Mičovský, Ján, poslanec NR SR (2014-11-09):
Ďakujem za slovo. Vážený pán podpredseda vlády, mne sa naozaj páčila forma, ktorú ste použili pri svojom prejave. A dokonca na rozdiel od niektorých iných kolegov mne sa páčili aj vaše niektoré obsahové časti. A viete, ktorá sa mi páčila z nich najviac? Je to tá, kde ste spomínali, že rozhodujú nie slová o tom, že človek dačo chce urobiť a zmeniť, ale občas aj činy a že tie činy teda sú viac oveľa ako slová. Aj ja vám chcem pripomenúť jeden čin, ktorý skupina lesníkov, keď sme sa už bavili o tej korupcii v lesoch, pred piatimi rokmi urobila 1. júla 2009 práve v ten deň, keď pán premiér za svojej prvej vlády povedal, že sa musí zásadným spôsobom zmeniť spôsob riadenia štátneho podniku Lesy Slovenskej republiky. A ten čin bol ten, že 1. júla 2009 skupina piatich lesníkov dala trestné oznámenie na korupčné dianie, ktoré sa vtedy dialo. A viete, aký je osud tohto oznámenia? Nemôžete vedieť o všetkom, čo sa vám deje v rezorte, ale dodnes sa to vyšetruje. A ja keď sa občas ako jeden z tých, čo podali trestné oznámenie, alebo jeden z občanov podľa dvestojedenástky spytujem na to, ako ďaleko to zašlo, tak sa vždy dozviem, že sa to vyšetruje. Nuž ak nás chcete presvedčiť, že nielen teda tie protikorupčné činy ste vykonali v rámci zákonných možností, ale že sú to aj reálne činy, pripomínam aj vám, že máte možnosť z nich jeden taký urobiť a pozrieť sa tak, ako ďaleko to vyšetrovanie zašlo, pretože tým by ste ma presvedčili o tom viac ako výpočtom tých aktivít, o ktorých nevravím, že sú zlé, lebo tie činy mi chýbajú niekedy aj u vás práve. Ďakujem.
Sulík, Richard, predseda NR SR (2011-06-02):
Ďakujem pekne. Otváram rozpravu. Prihlásili sa dvaja poslanci do rozpravy písomne, a to pán poslanec Galbavý a pán poslanec Suja. Moment, moment. Keďže máme 11.18 hod. a nebol všeobecný súhlas na to, aby sme do približne 12. hodiny dokončili rozpravu k tomuto bodu a budeme hlasovať o 11.30 hod., vyhlasujem teraz prestávku a budeme, začneme s hlasovaním presne o 11.30 hod., a to z toho dôvodu, že máme, čaká nás pomerne náročné hlasovanie k prokuratúre. Takže o 11.30 hod. budeme pokračovať. (Prestávka.) (Po prestávke.)
Lengvarský, Vladimír, minister zdravotníctva SR (2022-06-16):
Dobrý deň. Vážení páni podpredsedovia, vážení páni poslanci, dovoľte, aby som odpovedal na položenú otázku. Ako som včera po zasadnutí vlády Slovenskej republiky informoval, vláda sa bude návrhom nášho pripravovaného materiálu, ktorý sa týka výstavby nemocníc z Plánu obnovy a odolnosti Slovenskej republiky a ktorý bude obsahovať aj ich názvy, harmonogram výstavby či návrh financovania výstavby týchto nemocníc, zaoberať po dopracovaní ešte dodatočných významných údajov, a to v prvom rade na koaličnej rade a následne prijmeme rozhodnutie na vláde. Je v záujme ministerstva, aby sme pripravili kvalitné podklady a kvalitné dáta pre zodpovedné rozhodnutie vlády Slovenskej republiky, ale aj smerom do budúcnosti tak, aby sme mali súbor údajov o všetkých nemocniciach, ktoré chcú stavať, rekonštruovať či nakupovať techniku a nový materiál aj po vyčerpaní prostriedkov z plánu obnovy a odolnosti Slovenskej republiky. Ako som včera tiež uviedol, uznesenie bude spúšťať iba stavby štátnych nemocníc. Všetky ostatné projekty, ktoré sa týkajú či už stavby menších nemocníc nielen v pôsobnosti štátu, alebo rekonštrukčných projektov týchto nemocníc, pôjdu cez pripravované výzvy tak, ako je v súčasnosti plánované, t. j. v septembri tohto roka. Cieľ definovaný v rámci plánu obnovy a odolnosti pri investícii týkajúcej sa výstavby či rekonštrukcie nemocníc aktuálne znie, veľmi zjednodušene, že sa Slovenská republika zaviazala postaviť a zrekonštruovať celkovo minimálne 2 400 lôžok v nemocniciach. Schválený a platný plán obnovy a odolnosti tiež definuje fázy vyhotovenia nemocníc, či už v štádiu shell & core, to znamená hrubá stavba, alebo full fit out, to znamená dokončená, v druhom kvartáli 2026. Čiže koncová špičková nemocnica musí byť v danom čase odovzdaná ako hrubá stavba, to znamená základová konštrukcia so základnou technickou infraštruktúrou, alebo vo vyhotovení full fit out, teda plne vybavená. Tu by som rád upresnil, že môže ísť aj o dostavbu napríklad monoblokov, teda časti nemocníc a ich plnú vyba... alebo, a ich plnú vybavenosť už existujúcich nemocníc. Čo sa týka Univerzitnej nemocnice v Bratislave na Rázsochách, ministerstvo zdravotníctva vyhotovilo ponuky na projekt výstavby nemocnice na Rázsochách a po kontrole Úradu pre verejné obstarávanie, ktorá tiež prebehla, aj na základe výsledku tejto kontroly bude možné podpísať zmluvu na projekt s víťazom súťaže. Viac budem môcť informovať po definitívnej dohode koaličných strán, ktorú predpokladám v priebehu budúceho týždňa. Ďakujem pekne.
Danko, Andrej, predseda NR SR (2017-05-18):
Ďakujem. Na vystúpenie pána poslanca jedna faktická. Uzatváram možnosť prihlásenia s faktickými poznámkami. Pán poslanec Baránik, nech sa páči.
J. Mikolaj, podpredseda vlády a minister školstva SR: (2009-12-03):
Ďakujem pekne.
Jurinová, Erika, podpredsedníčka NR SR (2015-05-19):
Pán poslanec Martvoň.
Laurenčík, Milan, podpredseda NR SR (2022-04-28):
Ďakujem. Ďalšia otázka, otázka č. 21 je opäť od pána poslanca Jozefa Pročka a už bola zodpovedaná. Otázka č. 22 je od pani poslankyne Romany Tabák, ktorá však v sále nie je, takže nebude položená. Otázka č. 23 je opäť od pána poslanca Jozefa Pročka a už bola zodpovedaná, takisto ako aj otázka č. 24. Nasleduje otázka č. 25. Je od pána poslanca Andreja Stančíka, ktorý je v sále. Je smerovaná na ministra dopravy a výstavby Slovenskej republiky Andreja Doležala, ktorého zastupuje pán poslanec... minister Branislav Gröhling, a otázka znie: „Na facebooku som zachytil iniciatívu profesora Hlístu o vytvorení toboganu na Slavíne. Iniciatívu podporuje aj pán Soros. Myslíte, že takýto projekt by zvýšil cestovný ruch?“ Pán minister, nech sa páči, máte priestor na odpoveď.
Kvasnička, Marián, poslanec NR SR (2015-05-19):
Ale som rád aj za tú zámenu, som na to hrdý. Jednu vec, mám pred očami Konráda Adenauera, ktorý povedal, že miluje japonský parlament, že keď tam bol na návšteve, že tlieskala mu aj koalícia, aj opozícia, ale sme na Slovensku, hovorím to len preto, že si vážim názory a hlasy z oboch strán dualizmu, ktorý nepomáha Slovensku. Zvlášť chcem poďakovať kolegom Muňkovi, Martvoňovi, Dušanovi Jarjabkovi, Magde Košútovej za podporu, je to reálne, vecné, považujem ich za slušných ľudí. Pokiaľ ide o tie kritické výhrady, na všetky sa asi nebude dať zodpovedať. To, či je biela a čierna dostatočným spôsobom pozerania na tento svet, ja si myslím, že nie je, preto som hovoril o dualizme. Nič to nemá s relativizmom, samozrejme, spoločného. Pokiaľ ide o ten judášsky reflex, mám na to len jedinú odpoveď, viete, že môj svokor hovorieva, že prasaťu sa sníva len o kukurici. Takúto otázku naozaj môže dať len niekto, kto si nevie predstaviť iný dôvod, než je dôvod peňazí a dôvod korupcie. Ja v živote mám dosť na dôstojný život, dokonca mám viac, ako si zaslúžim, čiže toto mi nepodsúvajte ani náhodou. Zrada nepríde do úvahy, som presvedčený o tom, že kandidátka je veľmi dobrá, takže tie obvinenia, podraz a klamstvo, áno, veľmi korektne vo faktickej sa ma pýtala pani poslankyňa Šípošová na to, čo som myslel pod potemkinovskými dedinami, jako ja som si dal taký záväzok, že nebudem špiniť do vlastného hniezda a nebudem rozprávať o KDH, lebo ten problém sa nevolá KDH, ten problém takto definovali len médiá. Čiže odpoviem jej, ale až v osobnom rozhovore. Zviditeľnenie kandidátky, o tom teda netuším, netuším a neviem nič. Akokoľvek... (Prerušenie vystúpenia časomerom.)
Hrušovský, Pavol, podpredseda NR SR (2010-12-10):
Hlasujeme. (Ruch v sále.) Páni poslanci, toto hlasovanie vyhlasujem za neplatné. Ešte raz, pán spoločný spravodajca, musíme si ujasniť návrh. Mám pred sebou spoločnú správu.
Mihál, Jozef, podpredseda vlády a minister práce, sociálnych vecí a rodiny SR (2011-12-01):
Ďakujem za upozornenie. Takže to sú veci, ktoré rozhodne tu neprišli pred dvoma dňami do parlamentu z jasného neba. No a pokiaľ ide teda o ten kľúčový spor, či päťdesiat percent áno alebo nie. No, tak dovolím si povedať príklad, ktorým ako tu už dva dni operujem. Dnes je v priemere nastavené spolufinancovanie zo strany klienta, v priemere podľa našich skúseností na úrovni približne tridsať percent. To znamená, že ak náklady v nejakom zariadení pre seniorov povedzme, typicky sú okolo povedzme, okolo sedemsto eur, tak od klienta tá samospráva dnes žiada zaplatiť dvesto eur. Máme desaťtisíce, státisíce dôchodcov. Hovorím snáď niečo zlé, pani poslankyňa? To bola rečnícka otázka, pán podpredseda vás nepripustí do diskusie. Takže ak máme dôchodcu, ktorý má dnes dôchodok presne týchto dvesto eur, tak on nám v tomto zariadení platí stošesťdesiat, ochrana príjmu dvadsať percent životného minima znamená, že mu štyridsať eur zo zákona musíme nechať. Čiže ešte raz, neplatí dvesto eur, ktoré od neho požaduje samospráva, ale platí stošesťdesiat, štyridsať mu ostáva. Tým, že zo zákona bude musieť táto obec zvýšiť spoluúčasť na päťdesiat percent, bude to znamenať, že klient bude mať povinnosť platiť odo dňa D tristopäťdesiat eur. Čo sa stane v prípade tohto konkrétneho dôchodcu s dvestoeurovým dôchodkom? No, nestane sa vôbec nič. Pretože tak ako doteraz, bude platiť tých istých stošesťdesiat eur, pretože má dôchodok dvesto eur, ten mu nikto nezvýšil, štyridsať eur mu musíme nechať, čiže on nebude žiadnym spôsobom dotknutý touto zmenou. Tým chcem zdôrazniť, tým chcem zdôrazniť, že táto zmena sa z hľadiska potenciálneho poškodenia tých najchudobnejších dôchodcov nijako nedotkne. Pretože to, čo platili doteraz, budú platiť aj naďalej. Pokiaľ ide o dôchodcu, ktorý má dôchodok päťsto eur a dnes platil tých dvesto a tristo sme mu nechali, tak ten bude musieť platiť tristopäťdesiat. Ale veď celý čas ja ako minister počúvam to, ako je to možné, že takíto dôchodcovia vlastne platia tak málo, pričom majú takýto dôchodok, ale to zariadenie má náklady sedemsto eur na jedno miesto? To nie je zadarmo. Ale my dotujeme, teda my, obce alebo vyšší územný celok dotuje toto zariadenie päťsto eurami ako naozaj, z pohľadu takýchto v úvodzovkách „bohatších dôchodcov“ naozaj veľmi neštandardne. Prosím vás, ako solidarita a sociálnosť, samozrejme, rešpektujem to, ale tam, kde to má svoj priestor. Ak má dôchodca vysoký dôchodok, alebo ak má príjmy povedzme z nejakého prenájmu alebo z nejakých aktivít, tak prečo by mal platiť len dvesto eur? Veď to nedáva žiadny zmysel. A potom samospráva krváca. A potom samospráva nemá peniaze na to, aby prefinancovala tie zariadenia, aby naozaj sa tie prostriedky hradili za tých klientov, ktorí majú tie dôchodky alebo príjmy nízke. Veď chceme, aby ten princíp bol naozaj sociálny. (Prerušenie vystúpenia predsedajúcim.)
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 131, za 71, 1 proti, zdržalo sa 57 poslancov, 2 nehlasovali. (Potlesk.) Návrh sme schválili. Pán poslanec Marosz, nejakým spôsobom veľmi rýchlo ste ufujazdili. Ešte výbory a lehoty výborom.
Susko, Boris, poslanec NR SR (2014-03-25):
Ďakujem pekne, pán predseda. Pán poslanec, hovoríte, že živú kauzu z toho spravil minister. Mám to tak chápať, že spochybňujete vlastný inštitút, ktorý ste navrhli do zákona? Mimoriadny opravný prostriedok? Podľa toho mi to z toho tak vychádza. A pokiaľ hovoríte o tých jednotlivých dôvodoch a podmienkach, ktoré vyhodnotil minister, že neboli úplne v poriadku, na základe ktorých podal dovolanie, no podľa vás tieto nepravdivé dôvody, ako vy tvrdíte, že sú nepravdivé, je na nás poslancoch, aby sme ich posúdili a preskúmali? Alebo je to úlohou nezávislého súdu? Ďakujem.
Pellegrini, Peter, predseda NR SR (2015-06-25):
Ďakujem veľmi pekne. Vyhlasujem všeobecnú rozpravu za skončenú. Pýtam sa, pán navrhovateľ, či chcete využiť svoje... Nie, nechcete. Pani spravodajkyňa takisto nie. Prerušujem rokovanie o tomto bode programu. Teraz vás poprosím, pán minister, aby ste v druhom čítaní uviedli vládny návrh zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení niektorých predpisov a ktorým sa menia a dopĺňajú niektoré zákony (tlač 1501). Nech sa páči.
Kiššová, Jana, poslankyňa NR SR (2018-12-13):
Ďakujem veľmi pekne za slovo. Ja by som chcela možno zdôrazniť alebo podčiarknuť niektoré veci z toho, ktoré hovoril môj predrečník, ktoré tu odzneli, a síce, že okrem tej vecnej stránky že dôjde v dôsledku tohto zavedenia odvodu k zvýšeniu cien potravín, to má vážne úskalia aj v tej formálnej stránke, a to je tá ústava a to je ten rozpor s právom európskej legislatívy. A o tej diskriminácii tu bolo veľmi veľa povedané, tá naozaj pôsobí veľmi škodlivo, veľmi poškodzujúco a predpokladám, že to bude mať dohru na Ústavnom súde. Ale chcem zdôrazniť, podčiarknuť a veľmi jasne pomenovať jednu vec, pretože my tu máme dnes precedensy z iných krajín, kde zavedenie takéhoto odvodu alebo takejto dane bolo vyhodnotené ako nezákonné, a tým pádom boli potrebné tieto peniaze vybraté z odvodu vrátiť reťazcom. A ja sa chcem spýtať, naozaj je toto taká že vopred premyslená schéma, o ktorej vopred dnes predkladatelia vedia, že tieto odvody pôjdu do rezortu SNS, do pôdohospodárstva, ale vracať sa budú zo štátneho rozpočtu? Vážne toto je takto dopredu premyslená schéma, že my do svojho rezortu tie peniaze dostaneme a nevadí nám, že ich potom zo štátneho rozpočtu bude platiť niekto iný? Naozaj to takto je vopred premyslené? Toto treba veľmi jasne pomenovať. Ja verím, že sa predkladatelia k tomu vyjadria. Ďakujem.
Dostál, Ondrej, poslanec NR SR (2017-09-11):
Vážený pán predsedajúci, vážené pani poslankyne, páni poslancovi, dovoľte, aby som v zmysle rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhoval aj ako gestorský výbor s tým, aby gestorský výbor prerokoval návrh zákona v druhom čítaní do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Ako už zdôraznil predkladateľ návrh priamo nadväzuje na predchádzajúci bod, ktorým je návrh na zmenu ústavy alebo ten návrh ústavného zákona, ktorým sa mení ústava. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávneho výboru vrátane jeho určenia gestorského výboru a lehoty na prerokovanie návrhu zákona v súlade s rozhodnutím predsedu Národnej rady s tým, že teda v prípade, že nebude schválený ten predchádzajúci bod teda návrh ústavného zákona, tak nebude mať zmysel alebo nebude možné hlasovať o tomto návrhu, keďže by sme sa pri prerokovaní dostali do rozporu s ústavou. Takže vopred na to upozorňujem. A žiadam vás, pán predsedajúci, aby ste otvorili rozpravu.
Žiga, Peter, podpredseda NR SR (2024-08-21):
Vážené panie poslankyne, vážení páni poslanci, včera bol odložený začiatok 18. schôdze Národnej rady Slovenskej republiky, ktorá bola zvolaná k prerokovaniu návrhu na vyslovenie nedôvery členke vlády Martine Šimkovičovej, ktorá je poverená riadením ministerstva kultúry, na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 18. schôdzi Národnej rady a prosím, aby sme sa prezentovali a zistili, či je snemovňa schopná uznášať sa. Prosím, prezentujme sa. (Bod programu: návrh skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Martine Šimkovičovej, poverenej riadením Ministerstva kultúry Slovenskej republiky , tlač 387.) (Prezentácia.) Konštatujem, že v sále je prítomných 51 poslancov, teda Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám začiatok schôdze o jednu hodinu, kedy opäť zistím prítomnosť poslancov, budeme pokračovať 12.30 h. (Prerušenie rokovania o 11.32 hodine.) (Pokračovanie rokovania o 12.30 hodine.)
Puci, Róbert, poslanec NR SR (2018-02-06):
Ďakujem pekne. Vážený pán predsedajúci, v rozprave nevystúpil žiadny poslanec. Pristúpime preto k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 19 spoločne s odporúčaním gestorského výboru schváliť.
Danko, Andrej, podpredseda NR SR (2024-04-18):
Pán Dostál má námietku na tú stranu. Dobre, takže vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči.
Laššáková, Jana, podpredsedníčka NR SR (2013-12-16):
Ďakujem pekne, pán spravodajca, zaujmite miesto určené pre spravodajcov. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pani poslankyňa Mezenská. Končím možnosť prihlásiť sa do rozpravy ústne. Nech sa páči, pani poslankyňa, máte slovo.
Pellegrini, Peter, predseda NR SR (2015-05-20):
Veľmi sa vám ospravedlňujem. Otváram všeobecnú rozpravu. Konštatujem, že som nedostal do rozpravy žiadnu písomnú prihlášku. Pýtam sa, či sa teraz hlási niekto do rozpravy ústne. Nie je tomu tak. Končím možnosť prihlásiť sa do rozpravy ústne. Vyhlasujem ju za skončenú. Pán spravodajca, asi nie, keď nebola rozprava, ani pán spravodajca, ani navrhovateľ. Ďakujem. Prerušujem rokovanie o tomto bode programu a navrhujem, aby sme ďalší bod neotvárali, nakoľko mám informáciu, že, áno? Spravíme ešte? Tak ešte pred vyhlásením výsledkov by sme ešte prešli ďalší návrh pána poslanca Hraška, a to je zákon, ktorým sa mení a dopĺňa zákon č. 99//1963 Zb. Občiansky súdny poriadok, tlač 1504. Nech sa páči. (Rokovanie o návrhu poslanca Národnej rady Slovenskej republiky Igora Hraška na vydanie zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov , tlač 1504.)
Laššáková, Jana, podpredsedníčka NR SR (2014-11-09):
Zvolávam poslanecké grémium a vyhlasujem krátku prestávku počas zasadnutia poslaneckého grémia. (Reakcia z pléna.) Áno, ihneď. (Prestávka. Zasadnutie poslaneckého grémia.) (Po prestávke.)
Laššáková, Jana, podpredsedníčka NR SR (2012-12-07):
Príjemné dobré ráno, vážené panie poslankyne, páni poslanci, otváram ôsmy rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Ivan Mikloš, Peter Osuský, Svetlana Pavlovičová a na pracovnej ceste je pán poslanec Miroslav Kadúc. Pokračujeme v prerušenej rozprave v druhom čítaní o vládnom návrhu zákona o štátnom rozpočte na rok 2013 (tlač 176). Prosím podpredsedu vlády, aby zaujal svoje miesto, takisto na svojom mieste je už aj pán spravodajca poslanec Duchoň. Predtým, ako dám slovo ďalšiemu v poradí prihlásenému z rečníkov poslancovi Jozefovi Mihálovi, nech sa páči, pán poslanec Kuffa, s procedurálnym návrhom.
Danko, Andrej, predseda NR SR (2018-03-26):
Pani poslankyňa Zimenová.
Hrnčiar, Andrej, podpredseda NR SR (2019-02-18):
Pán poslanec Paška.
Adamčík, Eduard, poslanec NR SR (2017-05-19):
Ďakujem, pán predseda. Vážený pán predseda, dajte, prosím, hlasovať o tom, že Národná rada Slovenskej republiky berie na vedomie Správu o výsledkoch kontrolnej činnosti Najvyššieho kontrolného úradu Slovenskej republiky za rok 2016.
Hrušovský, Pavol, podpredseda NR SR (2010-12-08):
Hlasujeme. (Ruch v sále.) (Hlasovanie.) 137 prítomných, 60 za, 75 proti, 2 nehlasovali. Návrh sme neschválili. Pán poslanec Madej.
Pellegrini, Peter, predseda NR SR (2024-02-08):
Nechajte hovoriť pána poslanca!
Jakab, Elemér, poslanec NR SR (2016-12-08):
Ďakujem pekne, pán predsedajúci. Znovu nemám otázku na pána ministra. Ale, samozrejme, mu chcem poďakovať za odpoveď, za vyčerpávajúcu. Ďakujem pekne.
Sopko, Miroslav, poslanec NR SR (2019-10-24):
Ďakujem, pán podpredseda. Ctená pani navrhovateľka, ctené pani poslankyne, vážení páni poslanci, veľmi krátko dovoľte mi vystúpiť k tomuto prerokovanému bodu. Aj z toho dôvodu, že som tu nepriamo bol spomenutý tými pokusmi o to, aby sme sa aj my ako slovenský parlament, ako Národná rada Slovenskej republiky pripojili k iniciatívam iných parlamentov v rámci sveta, ktoré si uvedomujú význam a dopad klimatických zmien. A z tohto miesta aj podporil konkrétne tento návrh. Oceňujem, že pani navrhovateľka kontinuálne vždy zahlasovala za ten môj neúspešný procedurálny návrh. A uvedomujem si a veľmi ma aj oslovilo to, čo spomenula vo svojom úvodnom slove. K týmto krokom máme pristupovať nie preto, že sú spojené s nejakými konkrétnymi osobami, čiže nie kvôli tomu, že Gréta, alebo kvôli tomu, že Donald. Ale kvôli tomu, aký významný problém je vlastne dopad klimatických zmien na celú našu planétu. A nie je to len o nejakej formálnosti alebo iba toho, že prijmeme nejaký konkrétny stav klimatickej núdze, alebo by sme prijali len to, že by sme posudzovali tú doložku vplyvov na klimatické zmeny. Vôbec to o tom nie je. Je to o konkrétnom kroku. Pretože zastávam názor a moja prax mi to v minulosti vždy potvrdila, že vždy prvou vecou, ak chcem nejaký problém riešiť, je si priznať, verejne si priznať, že máme nejaký konkrétny program. A hovoriť o tom a presvedčiť o tom aj nejakými týmito riešeniami najmä verejnosť, aby si uvedomovala vážnosť týchto dopadov. Ľudia žijú vo svojich uzatvorených komunitách, vnímajú svet len blízkosti seba. Ale aj my na školách sme deti viedli k tomu, že konaj lokálne, ale myslí globálne. To znamená, si uvedomujme významnosť aj našich krokov a nehľaďme na niekoho iného, ako to robí on. Je dôležité byť poctivý. A preto i tento návrh prispieva k tomu, aby sme viac dostávali do verejnosti práve potrebu, aby si tá verejnosť uvedomovala potrebu, aké dopady vychádzajú z toho spôsobu života, ktorý vedú, a akým spôsobom môžu pomôcť i oni svojím malým dielom k tomu, aby sme mohli mať vôbec nejakú budúcnosť na tejto planéte. To znamená, že formálne veci ako v prvom čítaní, môžeme o nich diskutovať dlhodobo, ak sa posunie tento návrh do druhého čítania, môžeme sa baviť aj o detailoch, ale v princípoch, v princípoch by sme mali vedieť nájsť zhodu naprieč celým politickým spektrom, pretože ten čas sa nám kráti, ten čas sa kráti a musíme začať konať. Takže som za to, aby ste podporili tento návrh zákona a začali sme sa všetci správať viac zodpovednejšie. Ďakujem.
Hrnčiar, Andrej, podpredseda NR SR (2019-05-16):
Ďakujem. Prosím vás, pán predseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Mikuláša Krajkoviča a znie:	„Vážený pán predseda vlády, určite sa zhodneme v tom, že Slovenská republika potrebuje konsenzus nielen v zahraničnopolitických otázkach, ale aj o prezentácii Slovenskej republiky v zahraničí. Vaša prezentácia Slovenska a prezentácie Slovenska zo strany hlavy štátu je diametrálne odlišná. Určite viete, o čom hovorím.“ Ako to vnímate tak rozdielne... „Ako to vnímate, tak rozdielne názory na prezentáciu Slovenskej republiky medzi vami a prezidentom Slovenskej republiky?“
M. Hort, podpredseda NR SR: (2009-12-08):
(Prestávka.) (Po prestávke.)
Bugár, Béla, podpredseda NR SR (2018-06-18):
Vyhlasujem rozpravu o tomto bode programu za skončenú. Pán navrhovateľ? Nie. Pán spravodajca, chcete zaujať stanovisko k rozprave? Nech sa páči.
Sabo, Michal, poslanec NR SR (2024-01-11):
Celá táto debata prebieha pod rúškom a masívne porušovaných ľudských práv alebo aspoň tak je to vysvetľované, prezentované. Vzhľadom na to, že, Vlaďka, ty sa venuješ aj pôrodníctvu, tak sa porozprávajme o ľudských právach v pôrodniciach na Slovensku. My sa tejto téme venujeme aj tu s kolegyňou Simonou Petrík, ja teda prizme duševného zdravia a spomeňme si napríklad na jún 2021, kedy ešte vtedy bývalá verejná ochrankyňa práv pani Patakyová prišla so správou, v ktorej poukázala na to, ako závažne a inštitucionalizovane sú porušované práva žien počas pôrodov, čo sa dialo, samozrejme, aj vtedy a ono, prekvapenie, žiadnym zázrakom sa to nestratilo, nevyriešilo, hej, lebo veď preto treba niečo spraviť. Mohli by sme sa porozprávať o tom, ako zdravotnícky personál napríklad stále v našich pôrodniciach vykonáva rutinné nástrihy hrádze, ako anestézia pri šití nie je bežne dostupná alebo nie je dostatočná, ako sa nerešpektuje právo žien na ochranu súkromia, ako neexistuje právo na informovaný súhlas, ako sa nerešpektuje právo na ochranu ľudskej dôstojnosti, ako sa nerešpektuje právo na rešpektovanie telesnej a psychickej integrity, ako sa nerešpektuje právo užívať, ono sa tomu hovorí tak zázračne, plody vedeckého pokroku. Toto všetko sú ľudské práva. A tu sa rozprávame, prosím pekne, o desať tisícoch pôrodov ročne na Slovensku, kde nie je garantovaný rovný, rovnaký, dôstojný, profesionálny prístup. No a teraz keď si zoberieme tieto zanedbané práva žien a detí na jednej strane a na druhej strane tu máme novelu trestných kódexov, ktorá bola napísaná pre koľko? Pripomeňte mi. Pre dvanásť ľudí? Tak sa to hovorí? Pre dvanásť ľudí? Tak aký nepomer v diskusii vlastne sledujeme. No. Pravda je taká, smutná a treba to povedať, že pre Roberta Fica a pre jeho vládu sú ženy neviditeľné. Môžeme sa rozprávať o mnohých disciplínach, kde sú ženy pre Roberta Fica neviditeľné a toto je, prosím pekne, jedna z nich a pre ako muža, syna, strýka mne je to strašne... (Prerušenie vystúpenia časomerom. Potlesk.)
Grendel, Gábor, podpredseda NR SR (2023-05-10):
Nie, na záver musíte prečítať pozmeňujúci návrh.
Radošovský, Marián, poslanec NR SR (2015-05-07):
Pán minister, ďakujem pekne za odpoveď. Áno, na výbore sme rokovali o tejto téme, boli doložené podklady k rozhodnutiu Slovenského pozemkového fondu, mali sme ich vlastne všetky k dispozícii, sme si ich mohli pozrieť tie, ktoré sme pýtali. Nikto z nás nespochybnil ani nárok na reštitúciu, ani inštitút zastupovania oprávnených osôb, či prevod nároku na náhradu na tretiu osobu, ani zverejnenie na stránkach SPF, to všetko sa udialo v zmysle s legislatívou. Spochybnili sme ale časovanie podpisov, ktoré boli na dokumentoch uvedené skôr, ako bol dohodnutý a určený náhradný pozemok. Určenie právoplatnosti, na ktoré sa vlastne odvolávali pracovníci fondu, bolo iba zástupným riešením. To znamená, že podľa nás, opoziční, ktorí sme sa na toto pýtali, nebol dodržaný teda postup, ktorý po kauze Slavkov určila v novele zákona vaša predchádzajúca vláda, to znamená prvá vláda Roberta Fica. Samozrejme, neobviňujem ani vás, ani SPF zo špekulácie, ktoré urobila obec Ivanka pri Dunaji, ktorá starostkou obce podpísaným dokumentom deklarovala určenie predmetných pozemkov na poľnohospodársku výrobu. Na druhý deň po odobrení reštitúcie Radou SPF menila využitie pozemkov a územnou plánovacou dokumentáciou zmenila na niečo úplne iné, čo umožňuje okamžité odňatie a prevod na developerské účely. Sám ste teda v konečnom dôsledku potvrdili svojím vyjadrením svojho dojmu, že existujúca právna úprava reštitúcií umožňuje špekulácie, teda de facto uznávate, že právna úprava prijatá tou prvou vládou Roberta Fica má možno zámerné legislatívne diery, ktoré treba upchať. Preto si myslím, že moja otázka mala zmysel a že treba o problémoch hovoriť, aby sme tú... (Prerušenie vystúpenia časomerom.)
Mihál, Jozef, poslanec NR SR (2014-07-01):
Kolega Dano Lipšic chce zvýhodniť zdravotníckych zamestnancov, ktorí si dnes sami musia platiť výdavky na svoje ďalšie vzdelávanie z toho malého platu, ktorý v tých zle financovaných zdravotníckych zariadeniach majú, a chce ich zvýhodniť aspoň tým, že si teda ušetria tých 19 alebo možno niekto 25 percent na dani z príjmu. Štefan, ty hovoríš o tom, že zdravotnícke zariadenia na to nemajú peniaze, a teda ten lekár, ktorý je zamestnancom toho zdravotníckeho zariadenia a robí tam za nízku mzdu, v porovnaní s tým, čo tam robí on, na to má mať peniaze? Ja teda tvrdím, ešte raz, a tvoja faktická poznámka ma vôbec nepresvedčila, že riešením má byť to, že to zdravotnícke zariadenie, ten zamestnávateľ toho lekára mu má zaplatiť výdavky na to, povinné zo zákona, dané, jeho ďalšie vzdelávanie, atestácie a tak ďalej. A nehrajme sa na to, že kto je tu väčší chudák, jednoducho je to povinnosť podľa mňa toho zamestnávateľa.
V. Veteška, podpredseda NR SR: (2006-01-31):
R. Nemcsics, poslanec: Ďakujem pekne, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 746 z 24. januára 2006 ma určil za spravodajcu k návrhu zákona, ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov a dopĺňa zákon č. 170/2001 Z. z. o núdzových zásobách ropy a ropných výrobkoch a o riešení stavu ropnej núdze. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z. o rokovacom poriadku Národnej rady, ako i náležitosti určené v legislatívnych pravidlách. Zo znenia tohto návrhu zákona je zrejmý účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a právom Európskej únie a samotná problematika zákona nie je priamo upravená v legislatíve Európskych spoločenstiev a Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 16. januára tohto roku a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre financie, rozpočet a menu, Výbor Národnej rady pre hospodárstvo, privatizáciu a podnikanie a Výbor Národnej rady pre obranu a bezpečnosť. Za gestorský výbor budem navrhovať Výbor Národnej rady Slovenskej republiky pre hospodárstvo, privatizáciu a podnikanie. A odporúčam, aby predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní. Pán predsedajúci, prosím, otvorte všeobecnú rozpravu.
Paška, Pavol, predseda NR SR (2014-11-09):
Pán poslanec Hudacký.
Kazda, Radovan, poslanec NR SR (2021-03-19):
Pán poslanec Suja, tak ja dúfam, že k tomuto sa nebudeme utiekať. Ja som sa hneď opravil, jak to bolo s tou náhodou. Ale tak vy si vyberete jednu časť. Ale už keď teda sa bavíme o tom, tak musím povedať, že naozaj aj niektorí moji kolegovia, čo viem, tak veľmi málo sa vyskytujú v sále, keď debatujete vy. Ja si myslím, že vy a teda vaši kolegovia zvolení za ĽSNS, ja si myslím, že tú odpoveď si musíte dať asi, asi skôr vy. Pretože tá sála býva naozaj veľmi prázdna vtedy, keď, keď argumentuje, keď vystupuje niekto z vášho klubu alebo z vášho bývalého klubu. Takže toto, ja si myslím, že by bolo dobré, akože, naozaj akože nedávať do nejakej diskusie. Čo sa týka teda toho samotného, tej samotnej vecnej podstaty, a teda ja si veľmi rád vypočujem napríklad, napríklad argumenty pána poslanca Suska z opozície. A teda on ma tiež upozornil na jednu nepresnosť, takže sa mu ospravedlňujem a veľmi pekne mu ďakujem za to upozornenie, že som si nevšimol niečo v tom uznesení. Opravujem teda, lebo reagujem na vás, pani prezidentka pravidelne vystupuje aj na verejnosti a takisto pravidelne vystupoval aj minister zdravotníctva. Takže nemyslím si, že by nebol dostatočný kontakt výkonnej moci a takisto pani prezidentky s verejnosťou.
Hlina, Alojz, poslanec NR SR (2015-11-20):
Ďakujem veľmi pekne. Vzhľadom na to, aby som si zachoval konzistentnosť, pán predseda, ja s vami súhlasím, čo sa týka vašej poznámky ku kolegovi Matovičovi. Ďakujem. (Potlesk.)
Poliačik, Martin, poslanec NR SR (2013-05-22):
Pán predseda, dajte, prosím, teraz hlasovať o pozmeňujúcom návrhu, ktorý predložila pani poslankyňa Horváthová.
Bugár, Béla, podpredseda NR SR (2018-12-04):
Nech sa páči. (Povedané so smiechom.)
Figeľ, Ján, podpredseda NR SR (2014-02-05):
Nech sa páči s reakciou, Štefan Kuffa.
Kadúc, Miroslav, poslanec NR SR (2014-12-04):
Neviem, či náhodou, že keď je prestávka, že či sa ešte dá, pán predseda. (Reakcia predsedu Národnej rady P. Pellegriniho: Dá už.) A byť úprimný, ako poviem vám to takto, ja som bol prihlásený ešte pred hlasovaním o rozpočte, ale keďže mám návrh, teda keďže nemám návrh, ale mám žiadosť, ja vám to odpustím. A dovoľte mi, prosím vás, povedať jednu vec. Asi približne pred rokom sme končili schôdzu koledami. A myslím, že je správne, že, že v tomto zákonodarnom zbore končíme alebo, alebo si pripomíname hodnotové ukotvenie našej krajiny. A niektorí kolegovia si možno spomenú, že sme, že tie koledy mali jednu jedinú chybu, a to bola, že prvá bola anglická, druhá bola česká, tretia bola opäť anglická. Je nepochybné, že v tejto sieni zákonnosti majú byť koledy výlučne slovenské a výlučne po slovensky. Preto by som vás chcel takto v predstihu požiadať o to, aby sme, ak budú, tak aby tieto koledy boli naozaj slovenské a po slovensky. Len toľko som chcel. (Potlesk).
P. Pelegrini, poslanec: (2010-03-02):
Takže poprosím, pán kolega, skúsme sa vecne venovať tejto téme. Ak vám tak isto ide o vec, pomôžte naformulovať taký pozmeňujúci návrh, ktorý by riešil aj problematiku zisťovania štruktúry, teda vlastníckych vzťahov. A nevidím problém, aby sme spolu s ministrom ešte do piatej takýto pozmeňujúci návrh predložiť mohli. Ďakujem pekne.
V. Veteška, podpredseda NR SR: (2007-01-30):
(Hlasovanie.) Prítomných je 142 poslancov, za 64, proti 71, zdržalo sa 7, nehlasovalo 0. Neschválili sme. Prosím, uveďte ďalšie hlasovanie.
Muňko, Dušan, poslanec NR SR (2018-06-22):
Pán poslanec, som rád, že si ocenil prácu fondu, že je dobrá, a prekvapujú ma niektoré veci, ktoré, na ktoré sa pýtaš, pretože to poznáš nakoniec, či sa jedná o prenájmy alebo vôbec o pôde, ktorú má Slovenský pozemkový fond vo svojej správe. Zaujímavé pozemky, ty vieš veľmi dobre, alebo zaujímavé revíry, všetky sú dávno prenajaté, vieš, že sme tento rok schvaľovali zákon, kde sa menila dĺžka prenájmu z hľadiska na to, aby sa mohli niektoré veci pohnúť. Je zbytočné tu mlátenie prázdnej slamy, pretože keď je raz uzavretá zmluva a tie zmluvy sú uzavreté, s nima sa nedá nič robiť. Samozrejme, raz môže fond odstúpiť vtedy, kedy ten, kto má uzavretú nájomnú zmluvu, neplatí. Pokiaľ sa týka, a ty vieš veľmi dobre, takisto a aj ostatní poslanci, že to je nastavené tak aj Európskou úniou, že raz keď to pokosí, keď to má aj v prenájme, tak tú platbu dostane. Iná vec, to, čo sme sa koľko razy bavili na výbore, ale aj na prieskume, že hŕba vecí, tie družstvá alebo tie hospodáriace subjekty, ktoré sú hlavne na strednom a východnom Slovensku, že neplatia tým ľuďom, od ktorých majú prenajatú pôdu. Tam, samozrejmá vec, čaká ďalšia legislatívna zmena, ktorú budeme musieť spraviť, to je tak, ako si prenajmeš byt, tak musíš platiť. Tak aj za túto pôdu, keď si ju prenajme, tí hospodáriaci roľníci alebo hospodáriace eseročky, alebo ktokoľvek, alebo akciovky, budú musieť platiť.
Figeľ, Ján, podpredseda NR SR (2013-05-28):
To bol posledný rečník a následné faktické poznámky na jeho vystúpenie v rámci rozpravy, ktorú týmto vyhlasujem za skončenú. Chce sa k nej vyjadriť navrhovateľ? Nech sa páči, pán minister.
Petrák, Ľubomír, poslanec NR SR (2014-06-25):
Je to bod, je to bod 29 (tlač 987).
B. Bugár, podpredseda NR SR: (2004-05-20):
Zároveň otváram ďalší bod, a to písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 10. apríla 2004 . Tieto písomne odpovede ste dostali v tlači 681. Otváram teraz rozpravu. Pýtam sa teraz, či z poslancov chce niekto vyjadriť svoje stanovisko na odpoveď, ktorú dostal od interpelovaného ministra. Ako jediný sa hlási pán poslanec Blanár. Končím možnosť sa prihlásiť do rozpravy. Pán poslanec, nech sa páči, máte slovo.
Radičová, Iveta, predsedníčka vlády SR (2010-11-04):
Príjemný dobrý deň. Dovoľte, aj mne osobne privítať milých hostí na pôde parlamentu. Vitajte. Vážené dámy, vážení páni, dovoľte mi podľa ustanovení rokovacieho poriadku Národnej rady Slovenskej republiky ospravedlniť z dnešnej hodiny otázok a interpelácií neprítomných členov vlády, a to pána ministra školstva, vedy, výskumu a športu Eugena Jurzycu, ktorý je na pracovnej zahraničnej ceste vo Francúzsku, neboli naňho otázky. A rovnako mi dovoľte ospravedlniť podpredsedu vlády pre ľudské práva a menšiny pána Rudolfa Chmela, má dlhodobo plánované pracovné prijatie, ktoré už nemohol zrušiť, nie sú naňho otázky. Ďakujem veľmi pekne.
Ľ. Petrák, poslanec: (2009-04-16):
Z tohto môjho pohľadu si myslím, že nad takými závažnými vecami, ako je štátny dohľad, štátny stavebný dohľad nad uskutočňovaním stavby a plnením podmienok, jednoducho musí byť zachovaná ingerencia štátu prostredníctvom stavebných úradov a jednoznačne v ďalšom konaní sa budem prihovárať za prehodnotenie postavenia audítora stavby. Ďakujem pekne.
Kolesík, Andrej, poslanec NR SR (2015-06-17):
Ďakujem, pán predseda. Rovnako v rozprave nevystúpil žiaden z poslancov, pán predseda, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
P. Hrušovský, predseda NR SR: (2003-04-09):
Pani poslankyňa Sabolová, spoločná spravodajkyňa, nech sa páči.
Šípošová, Janka, poslankyňa NR SR (2015-05-19):
Môžem dokončiť, pán poslanec? (Prerušenie vystúpenia predsedajúcim.)
Štefanec, Ivan, poslanec NR SR (2011-12-08):
Ďakujem pekne, pán predsedajúci. Dámy a páni, dovoľte mi ako poverenému spravodajcovi gestorského výboru podať túto spoločnú správu: Výbor Národnej rady pre financie a rozpočet uznesením č. 279 z 15. novembra 2011 súhlasil s návrhom rozpočtu, ktorý vykazuje výnosy vo výške 37 mil. 160 tis. eur a náklady vo výške 35 mil. 390 tis. eur. Zároveň odporučil Národnej rade tento návrh rozpočtu schváliť. Výbor Národnej rady pre financie a rozpočet schválil svojím uznesením č. 295 z 25. novembra 2011 aj správu výboru. Zároveň navrhol Národnej rade podľa § 26 ods. 1 zákona Národnej rady o rokovacom poriadku vysloviť súhlas, aby generálny riaditeľ Eximbanky, pán Schrenkel, mohol uviesť návrh rozpočtu Eximbanky na rok 2012 na schôdzi Národnej rady Slovenskej republiky. Ďakujem pekne, pán predsedajúci, otvorte, prosím, rozpravu.
Gaborčáková, Soňa, poslankyňa NR SR (2017-05-17):
Ďakujem za slovo. Tak predkladáme návrh zákona, ktorý by mohol pomôcť vyriešiť také dva okruhy problémov na Slovensku. Po prvé, sú to rodiny s ležiacim členom domácnosti. To znamená, buď ide o rodinu, ktorá má zdravotne ťažko postihnuté dieťa alebo teda seniora, alebo pribúda nám chorôb onkologických. Takže títo ľudia sú tak vyčerpaní z finančných prostriedkov, že práve v nájomných bytoch, na ktoré prispieva štát formou obcí a miest, by bolo vhodné, aby tieto byty boli k dispozícii práve pre také rodiny, ktoré naozaj sa vyčerpajú finančne, čo sa týka liečby svojho člena domácnosti. A druhým okruhom by sa pomohlo tzv. podporovanému bývaniu. To znamená, ak sa chcú mladí ľudia odčleniť, existuje taká sociálna služba, nazývame ju podporované bývanie. Funguje v rámci kompetencií vyšších územných celkov a tam máme práve problémy so schizofrenikmi a s mladými ľuďmi po detskej mozgovej obrne. A keďže tých bytov a bytových jednotiek je žalostne málo, tak aj týchto služieb sociálnych je málo. A pokiaľ by chceli fungovať aj v rámci toho, že chodia do práce, ale aj bývajú, tak pomohlo by im práve takéto bývanie. Ďakujem.
Novotný, Viliam, poslanec NR SR (2012-09-27):
Ďakujem pekne za slovo. Ja by som sa chcel poďakovať pánovi poslancovi Osuskému, myslím, za veľmi vyvážené a zrozumiteľné vysvetlenie tých problémov. Mám taký pocit, že tu máme druhý taký zákon trošku – „o nás bez nás“, tentoraz „o nás“ sú Bratislavčania, takže teším sa, že takáto diskusia medzi bratislavskými poslancami tu prebieha na rozdiel od zákona o Košiciach, kde som vlastne jediným opozičným poslancom ja, takže veľmi sa nemal kto k tomu vyjadrovať. Tú dilemu, ktorú rieši tento návrh zákona, poznám a nechcem byť teraz rozhodcom. Keď som začal byť poslancom v komunálnej politike, tak som sa naučil, že zastupiteľstvo a primátor alebo starosta majú podľa zákona približne rovnovážny stav. Oba tieto orgány sa navzájom kontrolujú a sú v určitom rovnovážnom stave. V poslednom období, tak ako to popísal pán poslanec Osuský, sa tá rovnováha preklopila v prospech primátorov a starostov. A ja nehovorím, že to je zlé, len konštatujem tento fakt. Veľmi často ako argument počujem to, že starosta, primátor chce veľa urobiť vo svojom meste, vo svojej obci, ale sa mu to jednoducho nedarí, lebo má takých, onakých, makových poslancov, a proste sa stále s nimi naťahuje a brzdí to rozvoj mesta. Druhý dobrý argument je, o ktorom počujem, že teda má také manažérske zručnosti, že by ich chcel uplatniť. Rád by som ale povedal, že veľmi opatrne s takýmito rozhodnutiami aj v prípade tohto návrhu zákona. Poznám prípady obcí a miest, kde naopak, poslanci sa snažia zachrániť toto mesto a túto obec, lebo starosta sa úplne uchýlil, a vedel by som uvádzať príklady. Tým, že posilníme ešte jeho kompetencie, kontrolu zo strany poslancov odstránime. A moja posledná poznámka je, že nie som celkom o tom presvedčený, či napríklad pri obsadzovaní samosprávnych orgánov má platiť takéto manažérske pravidlo, lebo mesto nie je firma, tak ako štát nie je firma, ale je to zastupiteľská demokracia, tá funguje podľa iných pravidiel.
Kollár, Boris, predseda NR SR (2023-03-16):
(Odznelo mimo mikrofónu: „Prosím, prezentujme sa a hlasujme.“ ) (Hlasovanie.) Prítomných 129 poslancov, za 64, proti 52, zdržalo sa 13. Uvedený návrh sme neschválili. Konštatujem, že Národná rada nebude pokračovať v rokovaní o návrhu zákona. Ďalej budeme hlasovať o bode 56 schváleného programu, ktorým je druhé čítanie o návrhu poslancov Libu, Tótha, Ňarjaša, Karahutu na vydanie zákona, ktorým sa mení a dopĺňa zákon 401/1990 Zb. o meste Košice. Je to tlač 1395. Dávam slovo spoločnej spravodajkyni z výboru pre verejnú správu a regionálny rozvoj poslankyni Zite Pleštinskej, aby hlasovanie uvádzala. (Hlasovanie o návrhu poslancov Národnej rady Slovenskej republiky Petra Libu, Vojtecha Tótha, Erika Ňarjaša a Jaroslava Karahutu na vydanie zákona, ktorým sa mení a dopĺňa zákon č. 401/1990 Zb. o meste Košice v znení neskorších predpisov , tlač 1395.)
Grendel, Gábor, podpredseda NR SR (2023-03-22):
Otváram všeobecnú rozpravu, do ktorej sa nikto písomne neprihlásil. Pýtam sa, či sa chce niekto prihlásiť ústne. Pani poslankyňa Anna Zemanová a pán poslanec Milan Kuriak. Končím možnosť prihlásiť sa ústne do rozpravy. Pani poslankyňa, máte do na dlhšie ako šesť minút? Alebo to ešte stíhame? Stíhame. Tak nech sa páči, v rozprave vystúpi pani poslankyňa Anna Zemanová.
Tomáš, Erik, poslanec NR SR (2020-02-20):
Pani poslankyňa, ja som reagovať nechcel, lebo ja na vás reagovať jednoducho nemôžem, niet veľmi na čo, pri všetkej úcte k vám. A najmä kvôli vulgárnemu štýlu politiky, ktorý robíte. Ale presne ste predviedli v priamom prenose, ako sa vy opozičníci chováte. Vy začnete akože čítať kauzy SMER – SD a čítate tu pol hodiny roky 2010 a 2011 (povedané so smiechom), teda v čase, keď vládla vláda Iveta, Ivety Radičovej, ktorej súčasťou bolo, bola aj vaša strana. To je proste niečo neuveriteľné. Takto si sama streliť do kolena, to dokážete len vy. Je to smiešne, je to trápne a len to potvrdzuje, akým zdrapom papiera tu argumentujete. Ďakujem.
Matovič, Igor, poslanec NR SR (2018-05-24):
To, čo teraz zaznelo, svedčí o úrovni podpredsedu Národnej rady... (Prerušenie vystúpenia predsedajúcim.)
Hrnčiar, Andrej, podpredseda NR SR (2019-06-27):
Pán poslanec Dostál.
Kuffa, Štefan, poslanec NR SR (2013-06-27):
Vážení kolegovia, milí priatelia, ďakujem vám za to, že ste mi umožnili tuná opätovne prísť k tomuto rečníckemu pultu. Využijem túto možnosť, však ešte do 19.00 hod. pokračuje rokovanie, hej. (Ruch v sále.) Však práve toho sa obávam. (Pauza. Ruch v sále.)
Blanár, Juraj, podpredseda NR SR (2021-10-27):
Pán poslanec Mazurek, poprosím vás, opatrenia aby ste dodržiavali.
B. Bugár, podpredseda NR SR: (2005-12-13):
(Hlasovanie.) Prítomných 129, za 10, proti 46, zdržalo sa 72 poslancov, nehlasoval 1. Tieto body sme neschválili. Nech sa páči. J. Miklušičák, poslanec: V rozprave odznel jeden pozmeňujúci návrh, ktorý som predniesol ja. Teraz budeme hlasovať o ňom okrem bodu 2 z čl. II, o ktorom budeme hlasovať samostatne. Pán predsedajúci, dajte hlasovať, prosím.
Hrnčiar, Andrej, podpredseda NR SR (2017-09-07):
Ďakujem. (Po prestávke.)
Gabániová, Darina, poslankyňa NR SR (2014-11-08):
Ďakujem. Pani podpredsedníčka, ja mám výhrady voči, presne voči procedúre. Pretože pán poslanec Matovič reagoval na mňa a nie na faktické poznámky, na ktoré má slúžiť jeho prihlásenie sa pod tou faktickou poznámkou ako odpoveď na reakcie, ktoré si vypočul vo faktických. Ako si to dovolil stotožňovať ma vôbec s takýmto človekom!? (Prerušenie vystúpenia predsedajúcou.)
Bugár, Béla, podpredseda NR SR (2016-10-14):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko? Nie. Pán spravodajca? Nie. Ďakujem pekne. Prerušujem rokovanie o tomto bode programu. Vážené panie poslankyne, páni poslanci, chcem vás poprosiť, nakoľko ešte ani pán minister tu nie je a to bude trošku dlhšia debata, či by sme nemohli predradiť pred tie dva návrhy pána ministra Richtera návrh poslancov Tibora Bastrnáka a Gábora Gála o cestnej premávke. (Súhlasná reakcia pléna.) Ďakujem pekne. Takže ďakujem za ústretovosť. Teraz budeme rokovať v druhom čítaní o návrhu poslancov Tibora Bastrnáka a Gábora Gála na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o niektorých ďalších predpisoch Slovenskej národnej rady č. 372/90 Zb. o priestupkoch (tlač 212). Dávam teraz slovo pánovi poslancovi Gáborovi Gálovi, aby návrh uviedol. (Rokovanie o návrhu poslancov Národnej rady Slovenskej republiky Tibora Bastrnáka a Gábora Gála na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 212.)
Goga, Pavol, poslanec NR SR (2017-12-05):
Ďakujem za slovo, pani podpredsedníčka. Zamýšľal som sa nad tým, pán kolega, že kto vlastne nakydal na koho. V úvode ste začali takouto rétorikou, áno, ste to povedali, že jeden na druhého. Ale potom prečo ste túto schôdzu zvolali? Asi ste to čakali, že takto to dopadne. Takže niet víťazov ani porazených. A Kaliňák nepadne, ani nemá prečo. Ale verte, že nič ste nové ako opozícia nepovedali. Naopak, dozvedeli sme sa čosi nové. Spoznali sme škandály opozície: - Pána Sulíka, ktorý získal 20 mil. pre svoju firmu. - Pána Rajtára, ktorý nechal ako ústavný činiteľ alebo nedal ako ústavný činiteľ žiadne trestné oznámenie na svojho asistenta pre porušenie bankového tajomstva a ešte ho aj v tom podporuje. - Pána Galka, ktorý spochybňuje aj svoje vlastné rozhodnutie o odpočúvaní vlastných ľudí a novinárov. - Pána Grendela, ktorý jasne poukázal na vlastných koaličných partnerov podozrivých pri voľbe generálneho prokurátora Trnku z možnej korupcie pri fotení hlasovacích lístkov, keď si dávali, resp. prefocovali občianske preukazy a poslanecké preukazy pri hlasovacích lístkoch. - Pána Matoviča, ktorý kešoval pri predaji vlastnej firmy a využíval na to pána Vandáka ako bieleho koňa a tak ďalej a tak ďalej. Takže ste túto schôdzu nemali vôbec zvolávať, lebo sa vám vymkla z rúk. A nebolo treba ju ani heknúť, ako to povedala pani Nicholsonová. Ďakujem.
Blanár, Juraj, podpredseda NR SR (2022-06-14):
Ďakujem, pán spravodajca. Prerušujem rokovanie o tomto bode programu. A môžeme pristúpiť k ďalšiemu bodu programu tejto schôdze Národnej rady, ktorým je Program stability Slovenskej republiky na rok 2022 až 2025. Materiál má parlamentnú tlač 1013 a spoločná správa výborov má tlač 1013a. Udeľujem slovo opäť pánovi podpredsedovi vlády a ministrovi financií Igorovi Matovičovi, aby tento materiál v snemovni uviedol. Nech sa páči. (Rokovanie o Programe stability Slovenskej republiky na roky 2022 až 2025 .)